**R e f e r a t d e a p r o b a r e**

**a modificării Ordinului Ministrului Culturii nr. 3453/04.11.2022 pentru aprobarea** **Schemei de ajutor *de minimis* pentru sectorul cultural independent, în vederea finanțării nerambursabile a sectorului cultural independent în perioada 2022-2023**

Pentru a veni în sprijinul operatorilor culturali a căror activitate a fost afectată de pandemia SARS-CoV-2, Ministerul Culturii a inițiat proiectul de schemă de ajutor *de minimis* dedicată sectorului cultural independent din România.

În vederea asigurării transparenței decizionale privind întreg procesul de pregătire a schemei de ajutor, în perioada 9 martie -19 martie 2022, Ministerul Culturii a lansat în consultare publică documentul ce vizează acordarea de sprijin financiar, sub formă de grant, entităților culturale înregistrate în România, a căror activitate a fost interzisă prin ordonanțe militare pe perioada stării de urgență sau îngrădite pe perioada stării de alertă.

Ulterior parcurgerii procesului de consultare publică, a fost inițiată procedura de aprobare prin memorandum a schemei de ajutor *de minimis* pentru sectorul cultural independent, potrivit prevederilor art. 7 alin. (1) din Ordonanța de Urgență nr. 77/2014 privind procedurile naționale în domeniul ajutorului de stat, precum şi pentru modificarea şi completarea Legii concurenței nr. 21/1996, astfel:

1. A fost obținut de la Ministerul Investițiilor și Proiectelor Europene punctul de vedere privind complementaritatea, potrivit art. 2 alin. (3) din *HG nr. 437/2015 pentru procedura de aprobare şi conţinutul memorandumului prevăzut la art. 7 alin. (1) din Ordonanţa de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996.*

Anexăm acest punct de vedere prezentului referat.

2. Proiectul schemei de ajutor *de minimis* a parcurs etapa consultărilor prealabile prevăzută de articolul 8 din Ordonanța de Urgență nr. 77/2014 privind procedurile naționale în domeniul ajutorului de stat, precum şi pentru modificarea şi completarea Legii concurenței nr. 21/1996, precum și etapa consultării membrilor Consiliului interministerial pentru aplicarea politicii în domeniul ajutorului de stat (CIAS) cu privire la această schemă, conform prevederilor art. 7 din HG nr. 326/2017 și ale art. 7 din OUG nr.77/2014.

În urma parcurgerii acestei etape, s-a emis *Nota de finalizare întocmită ca urmare a desfășurării procedurii prevăzute la art. 7 al HG nr. 326/2017 privind consultarea CIAS nr. RG/10170/26.07.2022.*

3. În temeiul art. 7 alin. (7) și (8) din OUG nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, Consiliul Concurenței a avizat favorabil, cu avizul nr. RG/10901/03.08.2022, proiectul de ordin al ministrului culturii privind aprobarea schemei de ajutor *de minimis* pentru sectorul cultural independent.

4. Ulterior acestor etape, a fost înaintat Ministerului Finanțelor proiectul de memorandum cu tema *„Aprobarea Schemei de ajutor de minimis pentru sectorul cultural independent, în vederea finanţării nerambursabile a sectorului cultural independent în perioada 2022-2023”* (numărul de înregistrare de la Ministerul Finanțelor: M\_REG\_1027257-2022/11.08.2022), în vederea emiterii eventualelor observații.

Ministerul Finanțelor a avizat favorabil proiectul de memorandum, conform adresei de răspuns nr. 1027257/586.813/04.10.2022, cu observații, acestea fiind preluate în cadrul schemei de ajutor *de minimis*.

Baza legală a schemei de ajutor *de minimis*, reprezentată de Regulamentul (UE) nr. 1407/18 decembrie 2013 al Comisiei privind aplicarea art. 107 și 108 din Tratatul privind funcționarea Uniunii Europene - ajutoarele de minimis, cu modificările și completările ulterioare; Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii Concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare; Ordonanța de urgență a Guvernului nr. 57/2019 privind Codul administrativ, cu modificările și completările ulterioare; Hotărârea Guvernului nr. 90/2010 privind organizarea și funcționarea Ministerului Culturii, cu modificările și completările ulterioare; Ordinul Ministrului Culturii nr. 2817/2020 pentru aprobarea Regulamentului de organizare și funcționare a Ministerului Culturii, modificat prin Ordinul Ministrului Culturii nr. 2910/11.05.2022; Avizul favorabil al Consiliului Concurenței nr. RG/10901/03.08.2022, a fost completată cu Memorandumul cu tema *„Aprobarea Schemei de ajutor de minimis pentru sectorul cultural independent, în vederea finanţării nerambursabile a sectorului cultural independent în perioada 2022-2023”*, aprobat în ședința Guvernului din data de 05 octombrie 2022.

5. În ședința Guvernului din data de 05 octombrie 2022 a fost aprobat Memorandumul cu tema: „*Aprobarea Schemei de ajutor de minimis pentru sectorul cultural independent, în vederea finanţării nerambursabile a sectorului cultural independent în perioada 2022-2023”*, conform adresei nr. 20 D/1115/C.Z./07.10.2022 a Secretariatului General al Guvernului.

Supunem atenției următoarele aspecte intervenite ulterior parcurgerii procedurii descrise mai sus, care atrag necesitatea modificării **Ordinului Ministrului Culturii nr. 3453/04.11.2022 pentru aprobarea Schemei de ajutor *de minimis* pentru sectorul cultural independent, în vederea finanțării nerambursabile a sectorului cultural independent în perioada 2022-2023,** după cum urmează:

1. Îndreptarea erorii materiale strecurată în cuprinsul OMC nr. 3453/04.11.2022, în sensul introducerii paragrafului (c),

c) desfășoară activități conform următoarelor coduri CAEN:

(...),

astfel încât, ***art. 8 alin. 2*** din *ANEXA la OMC nr. 3453/04.11. 2022,* **Schema de ajutor *de minimis* pentru sectorul cultural independent, în vederea finanțării nerambursabile a sectorului cultural independent în perioada 2022-2023,**să aibă următorul cuprins:

*(2) Beneficiarii prezentei scheme sunt întreprinderile care au personalitate juridică, sunt legal înregistrate în România și se încadrează în una dintre următoarele categorii:*

*(a) societăți înființate în baza Legii societăților nr. 31/1990, republicată, cu modificările și completările ulterioare;*

*(b) organizații neguvernamentale, constituite în baza Legii nr. 21/1924 pentru persoanele juridice (Asociații și Fundații) sau a Ordonanței Guvernului nr. 26/2000 cu privire la asociații și fundații aprobată cu modificări și completări prin Legea nr. 246/2005, cu modificările și completările ulterioare; și*

***(c) desfășoară activități conform următoarelor coduri CAEN:*** (...),

iar nu

(2) Beneficiarii prezentei scheme sunt întreprinderile care au personalitate juridică, sunt legal înregistrate în România și se încadrează în una dintre următoarele categorii:

(a) societăți înființate în baza Legii societăților nr. 31/1990, republicată, cu modificările și completările ulterioare;

(b) organizații neguvernamentale, constituite în baza Legii nr. 21/1924 pentru persoanele juridice (Asociații și Fundații) sau a Ordonanței Guvernului nr. 26/2000 cu privire la asociații și fundații aprobată cu modificări și completări prin Legea nr. 246/2005, cu modificările și completările ulterioare; *și desfășoară activități conform următoarelor coduri CAEN:* (...),

cum în mod greșit s-a consemnat.

1. În considerarea aspectelor potrivit cărora:
   1. Impactul modificărilor survenite în urma consultării publice a determinat **majorarea** cu 1.000 a **numărului de potențiali beneficiari**, astfel încât schema de ajutor *de minimis* să poată veni în sprijinul a aproximativ 6.000 de operatori culturali, valoarea grantului acordat nedepășind 200.000 euro/ entitate;
   2. În conformitate cu prevederile art. 11 alin. (1) din proiectul schemei de ajutor *de minimis,* **schema va fi operaționalizată ulterior aprobării, prin ordin al ministrului culturii, a ghidului/procedurii de implementare a schemei de ajutor *de minimis,* care detaliază modalitatea și data de lansare a apelului, procedura de înscriere, verificare, contractare, plată și monitorizare, modelele de declarații;**
   3. Definitivarea și adoptarea procedurii și anexelor acestora este o activitate cronofagă, în considerarea faptului că personalul Ministerului Culturii implicat în procesul de elaborare și avizare a documentelor menționate este preocupat de identificarea formei finale optime a procedurii de implementare și a anexelor acesteia;
   4. La data redactării prezentului referat, nu se mai justifică menționarea anului 2022 în cadrul perioadei de acordare de finanțări nerambursabile pentru sectorul cultural independent,

semnalăm necesitatea operării următoarelor modificări:

1. Modificarea denumirii ”OMC nr. 3453/04.11. 2022 pentru aprobarea Schemei de ajutor *de minimis* pentru sectorul cultural independent, în vederea finanțării nerambursabile a sectorului cultural independent în perioada 2022-2023” și înlocuirea cu denumirea de ***ORDIN nr......... pentru aprobarea Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024.***
2. Modificarea art. 1 al OMC nr. 3453/04.11. 2022 pentru aprobarea Schemei de ajutor *de minimis* pentru sectorul cultural independent, în vederea finanțării nerambursabile a sectorului cultural independent în perioada 2022-2023 în sensul celor ce urmează:

*”Art. I. Se aprobă* *Schema de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024, prevăzută în anexa care face parte integrantă din prezentul ordin”.*

1. Art. 1, alin. (1) și (5) din *ANEXA la OMC nr. 3453/04.11. 2022, Schema de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2022-2023,* se modifică și vor avea următorul cuprins:

***”Art. 1. (1) Prezenta procedură instituie o schemă de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024, denumită în continuare Schema.***

***(5) Ministerul Culturii este furnizorul și administratorul Schemei de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2023-2024”***.

1. Art. 9 alin. (2) din *ANEXA la OMC nr. 3453/04.11. 2022, Schema de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2022-2023,* se modifică și va avea următorul cuprins:

***”(2) Dacă valoarea însumată a cererilor de finanțare aprobate depășește valoarea bugetului aprobat al Schemei, plata către fiecare beneficiar se va face proporțional, prin aplicarea la valoarea grantului eligibil a procentului rezultat din raportarea bugetului schemei la valoarea totală a cererilor aprobate.***

|  |  |  |
| --- | --- | --- |
| ***Buget*** | ***2023 mii lei*** | ***2024 mii lei*** |
| ***Credite de angajament*** | ***140.000*** | ***0 lei*** |
| ***Credite bugetare*** | ***40.000*** | ***100.000*** |

1. Art. 12 din *ANEXA la OMC nr. 3453/04.11. 2022, Schema de ajutor de minimis pentru sectorul cultural independent, în vederea finanțării nerambursabile a sectorului cultural independent în perioada 2022-2023,* se modifică și va avea următorul cuprins:

”*Art. 12. (1) Perioada de valabilitate a Schemei în care vor fi acordate ajutoare de minimis este de la data intrării în vigoare a Ordinului Ministrului Culturii de aprobare a prezentei Scheme până la data de 31 decembrie 2023.*

*(2) Data până la care se vor efectua plățile ajutorului de minimis este cel târziu 30 iunie 2024, în limita creditelor bugetare”*.

În considerarea celor mai sus expuse, vă rugăm, Domnule Ministru, să aprobați modificarea Ordinului Ministrului Culturii nr. 3453/04.11. 2022 privind Schema de ajutor *de minimis* pentru sectorul cultural independent, în vederea finanţării nerambursabile a sectorului cultural independent în perioada 2022-2023, precum și a Anexei acestuia.

Vă rugăm, de asemenea, să aprobați lansarea în consultare publică a documentului astfel modificat ce vizează acordarea de sprijin financiar, sub formă de grant, entităților culturale înregistrate în România, a căror activitate a fost interzisă prin ordonanțe militare pe perioada stării de urgență sau îngrădite pe perioada stării de alertă, în vederea asigurării transparenței decizionale privind procesul de pregătire a schemei de ajutor.